Selain ngitu jua tarian Baksa Kembang ditunjukakan jua gasan perayaan pengantin Banjar atau hajatan nangkaya selamatan. Tarian ngini memakai sepasang rangkaian kembang mawar, melati, kantil wan kenanga. Kembang ngitu akan dihadiahakan gasan tamu pejabat wan bini, sesudah tarian ngini tuntung.
Tarian ngini bakisah tentang galuh-galuh nang bungas lagi bemainan di taman bunga memutik kembang lalu dirangkai wan dibawa sambil menari. Tari Baksa Kembang memakai Mahkota bengaran Gajah Gemuling nang ditatah oleh kembang goyang, sepasang kembang ukuran halus nang diandak di mahkota wan seuntai anyaman dari daun nyiur anum bengaran halilipan.
Tari Baksa Kembang biasanya ditariakan oleh sejumlah hitungan ganjil misalnya 1, 3 atau 5 wan seterusnya. Tarian ngini diiringi seperangkat tetabuhan nang lagunya sudah baku yaitu lagu Ayakan wan Janklong atau Kambang Muni. Tarian Baksa Kembang di dalam masyarakat Banjar ada beberapa versi, jadi kayanini marga setiap keturunan bisi gaya masing-masing namun masih satu ciri khas sebagai tarian Baksa Kembang, nangkaya Lagureh, Tapung Tali, Kijik, Jumanang.
Pada tahun 1990-an, Taman Budaya Kalimantan Selatan beinisiatif mengumpulakan pelatih-pelatih tari Baksa Kembang dari segala versi gasan menjadikan satu Tari Baksa Kembang nang baku. Sesudah ada kesepakatan, maka diadakanlah workshop Tari Baksa Kembang dengan pesertanya perwakilan dari daerah Kabupaten/Kota se Kalimantan Selatan. Walaupun masih ada nang menariakan Tari Baksa Kembang macam-macam versi nang ada tapi hanya pada keluarga atau lokal, tapi dalam lomba, festival atau misi kesenian keluar dari Kalimantan Selatan harus menariakan tarian nang sudah dibakukan.
bjn_Latn bjn_Latn bjn_Latn bjn_Latn